CELEX: C2005/315/01
Language: lv
Date: 2005-12-10 00:00:00
Title: Tiesas Spriedums (pirmā palāta)  2005. gada 15. septembrī  lietā C-464/02 Eiropas Kopienu Komisija pret Dānijas Karalisti (Valsts pienākumu neizpilde — Darba ņēmēju brīva pārvietošanās — Automašīnas — Darba devēja veiktā automašīnas nodošana darba ņēmēja rīcībā — Darba devēja dalībvalstī reģistrēts transportlīdzeklis — Citā dalībvalstī dzīvojošs darba ņēmējs — Automašīnas aplikšana ar nodokli)

10.12.2005   
            
            
               LV
            
            
               Eiropas Savienības Oficiālais Vēstnesis
            
            
               C 315/1
            
         
      TIESAS SPRIEDUMS
   
   (pirmā palāta)
   2005. gada 15. septembrī
   lietā C-464/02 Eiropas Kopienu Komisija pret Dānijas Karalisti (1)
   
   (Valsts pienākumu neizpilde - Darba ņēmēju brīva pārvietošanās - Automašīnas - Darba devēja veiktā automašīnas nodošana darba ņēmēja rīcībā - Darba devēja dalībvalstī reģistrēts transportlīdzeklis - Citā dalībvalstī dzīvojošs darba ņēmējs - Automašīnas aplikšana ar nodokli)
   (2005/C 315/01)
   tiesvedības valoda — dāņu
   Lietā C-464/02 par prasību sakarā ar valsts pienākumu neizpildi atbilstoši EKL 226. pantam, ko 2002. gada 23. decembrī cēla Eiropas Kopienu Komisija (pārstāvji — N. B. Rasmusens [N. B. Rasmussen] un D. Martins [D. Martin]) pret Dānijas Karalisti (pārstāvis — J. Molde [J. Molde]), ko atbalsta Somijas Republika (pārstāve — T. Pinne [T. Pynnä]), Tiesa (pirmā palāta) šādā sastāvā: palātas priekšsēdētājs P. Janns [P. Jann], tiesneši N. Kolnerika [N. Colneric] (referente), K. Šīmans [K. Schiemann], E. Juhāss [E. Juhász] un E. Levits, ģenerāladvokāts F. Dž. Džeikobss [F. G. Jacobs], sekretārs H. fon Holšteins [H. von Holstein], sekretāra palīgs, 2005. gada 15. septembrī ir pasludinājusi spriedumu, kura rezolutīvā daļa ir šāda:
   
               1)
            
            
               Dānijas Karaliste tiktāl, ciktāl:
               
                           —
                        
                        
                           tās tiesību akti un administratīvā prakse neļauj darba ņēmējiem, kas dzīvo Dānijā un citā dalībvalstī veic tādu darbu, kas nav to pamatnodarbošanās, profesionāliem un privātiem mērķiem izmantot uzņēmumam piederošu transportlīdzekli, kas reģistrēts šajā citā dalībvalstī, kur reģistrēts to darba devēja uzņēmums, un
                        
                     
                           —
                        
                        
                           tās tiesību akti un administratīvā prakse ļauj darba ņēmējiem, kas dzīvo Dānijā un citā dalībvalstī veic tādu darbu, kas nav to pamatnodarbošanās, vai nu profesionāliem vai profesionāliem un privātiem mērķiem izmantot uzņēmumam piederošu transportlīdzekli, kas reģistrēts šajā citā dalībvalstī, kur ir to darba devēja juridiskā adrese vai galvenā atrašanās vieta, un kuru nav ne paredzēts galvenokārt pastāvīgi izmantot Dānijā, ne tas arī tiek šādi izmantots, tikai tad, ja amats, ko tie ieņem pie šī darba devēja, ir to pamatnodarbošanās un šajā sakarā tiek nomaksāts nodoklis,
                        
                     nav izpildījusi pienākumus, ko tai uzliek EKL 39. pants.
            
         
               2)
            
            
               pārējā daļā prasību noraidīt;
            
         
               3)
            
            
               katrs lietas dalībnieks sedz savus tiesāšanās izdevumus pats;
            
         
               4)
            
            
               Somijas Republika sedz savus tiesāšanās izdevumus pati.
            
         
      (1)  OV C 44, 22.02.2003.